Най-искрена съм късно вечер…

Най-искрена съм късно вечер

в топлите обятия на стиха.

Най-спокойна- между редовете

като горестна въздишка скрита.

Най-жива съм съм с криле от рими,

полета на Словото поела;

за душата си- дантели сини

от мастило и хартия сплела.

Най-силна съм- самотна жрица

в храма на Поезията вечен.

Най-истинска- когато дишам

с дъх на своята лирична песен!

Най-искрена съм късно вечер

в топлите обятия на стиха.

Най-спокойна- между редовете

като горестна въздишка скрита.